recursal/SuperWikiNEXT-32B huggingface dataset:
**பாகிஸ்தான் ஆங்கில மொழி ஆசிரியர்கள் சமூகம்** (SPELT) என்பது ஒரு தொழில் மன்றம். இது ஆங்கிலம் இரண்டாம் மொழி அல்லது வேற்று மொழி கற்பிக்கும் ஆசிரியர்களின் சிறந்த தொடர்பு கலை மற்றும் பாகிஸ்தான் ஆங்கில ஆசிரியர்களின் கற்பித்தல் மற்றும் கற்றல் தர நிலைகளை மேம்படுத்த உருவாக்கப்பட்டது.

அறிமுகம்
--------

பாகிஸ்தான் ஆங்கில மொழி ஆசிரியர்கள் சமூகம் (SPELT) 1984-ம் ஆண்டு பாகிஸ்தான் கராச்சியில் உருவாக்கப்பட்டது. ஆங்கில பாடம்; கற்பித்தல் மற்றும் போதனைகளை மேம்படுத்த இது அர்பணிக்கப்பட்டுள்ளது. நாட்டில் கிடைக்கும் வரம்பிற்கு உட்பட்ட வளங்களை முடிந்த அளவு பயன்படுத்த பாகிஸ்தான் ஆங்கில மொழி ஆசிரியர்கள் சமூகம் உதவுகிறது. கற்பித்தல் தொழில் நுட்பத்தில் சமீபத்திய முன்னேற்றங்களை குறித்து சிறந்த முறையில் போதிக்க முயற்சி செய்கிறது. அவை பாகிஸ்தானின் தேவைக்கும் வரம்புகளுக்கும் பொருந்துமாறு மாற்றிக் கொள்வதன் தேவையையும் கற்றுக்கொடுக்கிறது. இந்த மன்றம் பிற மொழி பேசுபவர்களுக்கான ஆங்கில ஆசிரியர்கள் (வுநுளுழுடு) மற்றும் ஆங்கிலம் வெளிநாட்டு மொழியாக பயிற்றுவிக்கும் ஆசிரியர்களுக்கான சர்வதேச சங்கம் (IATEFL) போன்ற சர்வதேச தொழில் நிறுவனங்களுடன் இணைந்துள்ளது. மேலும் பிரிட்டீஷ் கவுன்சிலின் உதவியுடன் செயல்படுகிறது..

அமைப்பு :
---------

ஆங்கில மொழி கற்பித்தல் கற்றல் தரநிலைகளை மேம்படுத்துவதற்கும் திறம்பட தகவல் பரிமாற்றம் செய்வதற்கும் இரண்டாவது மொழியாக ஆங்கிலம் கற்பிப்பதற்கான நிபுணரை பாகிஸ்தானில் வழங்குவதே இந்த சமூகத்தின் நோக்கமாகும்.

செயல்பாடுகள் :
--------------

* ஆசிரியர் அபிவிருத்தி படிப்புகள்
* ஒவ்வொரு மாதமும் இரண்டு மணி நேர கல்வி அமர்வு
* ஒவ்வொரு ஆண்டும் சர்வதேச மாநாடு
* படிப்புகள் மற்றும் மாநாடுகள் மூலம் உலகளவில் ஆசிரியர்கள் நெட்வொர்கிங்
* காலாண்டு அறிக்கையை பத்திக்கை மூலமாக வெளியிடுதல்
*

சர்வதேச மாநாடு :
----------------

இம்மாநாடு ஆசிரியர்கள் கற்பித்தல் கோட்பாடுகள் மற்றும் நடைமுறைகள் பற்றி புரிந்து கொள்ளவும், இணைப்பதற்கும் ஒரு வாய்ப்பை ஏற்படுத்தி கொடுக்கிறது. கற்பித்தல் கோட்பாடு மற்றம் பயிற்சி ஒரு நாணயத்தின் இரண்டு பக்கங்களாக பார்ப்பதற்கும் அதை வலைதள வேலை செய்யவும் உதவுகிறது. இம்மாநாட்டில் சமர்பிக்கப்படும் ஆய்வு கட்டுரைகள் பட்டறை வகுப்புகள் மற்றும் விளக்கக்காட்சிகள் போன்றவை வகுப்பறை நடைமுறைகளின் கருப்பொருள்கள் கற்பிப்போர் அணுகுமுறை மொழி கற்பித்தல் மற்றும் மொழி கற்றல் ஆய்வுகள் மேலும் மொழி கற்பித்தலுக்கும் மொழி கற்றலுக்கும் இடையிலான உறவுகள் உள்ளடக்கியதாக இருக்கும்.

= மேலும் காண்க லாகூர் பாக்கிஸ்தான்
==================================

* ஆங்கில மொழி கற்றல் மற்றும் கற்பித்தல்
* ஓரு வெளிநாட்டு மொழியாக ஆங்கிலம் கற்பித்தல்

குறிப்புகள்
-----------

1. ↑  "Three-day SPELT conference opens: Discussing vanishing borders; global English". *Daily Times*. 16 September 2006.. பார்த்த நாள்: 26 May 2009.
2. ↑  Mansoor, Sabiha (2005). *Language planning in higher education: a case study of Pakistan*. ஒக்ஸ்போர்ட் பல்கலைக்கழகப் பதிப்பகம். பக். 44. பன்னாட்டுத் தரப்புத்தக எண்:978-0-19-597860-5.

வெளி இணைப்புகள்
---------------

* பாக்கிஸ்தான் ஆங்கில மொழி ஆசிரியர்கள் வலைத்தளம்
* ஆசிரியர் கண்டுபிடிப்பான்
ஹெர்குலசும், லிச்சாசும் (பாவெல் சொரோக்கின், 1849).
கிரேக்கத் தொன்மவியலில் குறிப்பிடப்படும் **லிச்சாஸ்** (*Lichas*; கிரேக்கம்: Λίχας‎ ) என்பவர் ஹெராக்ளிசிடம் ஊழியராக இருந்தவர். ஐயோல் மீது தியனைராவின் பொறாமை காரணமாக தியனைரா ஹெர்குலசுக்கு கொடுக்கச் சொன்ன நச்சு சட்டையைக் கொண்டு வந்து அவரிடம் கொடுத்து, அதன்வழியாக அவரைக் கொன்றார்.

தொன்மவியல்
----------

லிச்சாஸ் தனது எஜமானரிடம் நச்சு தோய்ந்த ஆடையை கொண்டு வந்து கொடுத்தார். இதற்கு தண்டனையாக, இவர் கடலில் வீசப்பட்டார். அங்கு யூபொயாவிற்கும் லோக்ரிஸ் கடற்கரைக்கும் இடையிலான லிச்சாடியன் தீவுகள் இவரின் பெயரைக்கொண்டே அழைக்கபடுவதாக நம்பப்படுகிறது.  இந்தக் கதையானது சாஃபக்ளிசின் வுமன் ஆஃப் டிராச்சிஸ்'  மற்றும் ஆவிட்டின் மெட்டமார்போசில் விவரிக்கப்பட்டுள்ளது.

படக்காட்சியகம்
--------------

* தியனைரா கொடுத்தனுப்பிய ஆடையை ஹெர்குலசுக்குக் கொண்டுவந்து தரும் லிச்சாஸ், "ஹெர்குலசின் வேலைகள்" (1542-1548) க்காக ஹான்ஸ் செபால்ட் பெஹாமின் கலை வேலைப்பாடு.தியனைரா கொடுத்தனுப்பிய ஆடையை ஹெர்குலசுக்குக் கொண்டுவந்து தரும் லிச்சாஸ், "ஹெர்குலசின் வேலைகள்" (1542-1548) க்காக ஹான்ஸ் செபால்ட் பெஹாமின் கலை வேலைப்பாடு.
* அன்டோனியோ கனோவாவின் கலை வேலைப்பாடான  ஹெர்குலசும் லிச்சாசும் (1795)அன்டோனியோ கனோவாவின் கலை வேலைப்பாடான *ஹெர்குலசும் லிச்சாசும்* (1795)
* அன்டோனியோ கனோவா வரைந்த ஹெர்குலசும் லிச்சாசும் (1795) விவரம்அன்டோனியோ கனோவா வரைந்த *ஹெர்குலசும் லிச்சாசும்* (1795) விவரம்

குறிப்புகள்
-----------

1. ↑  Strabo. *Geographica, Book 9.4.4 & 10.1.9*
2. ↑  Sophocles. *Trachiniae, Lichas*
3. ↑  Ovid. *Metamorphoses, Book 9.155 & 211* compare with Hyginus. *Fabulae*, 36
**சண்முகம் காமேசுவரன்** (1923-26 ஜூன் 2021) சென்னை, தமிழ்நாட்டின் புகழ்பெற்ற காது, மூக்கு, தொண்டை அறுவை சிகிச்சை நிபுணர் ஆவார்.

ஆரம்ப கால வாழ்க்கை
------------------

காமேசுவரன் 1923இல் பிறந்தார். இவர் சென்னையில் உள்ள இலயோலாக் கல்லூரி மற்றும் சென்னை மதராசு மருத்துவக் கல்லூரியில் தனது கல்லூரிக் கல்வியைப் பெற்றார். இங்கிலாந்தில் மருத்துவப் பயிற்சி பெற்ற இவர், எடின்பர்க் மற்றும் கிளாஸ்கோவிலிருந்து தனது எஃப்.ஆர்.சி.எஸ். பட்டத்தினைப் பெற்றார்.

தொழில்
------

காமேஸ்வரன் மதராசு மருத்துவக் கல்லூரியில் செவிநாசிமிடற்றியல் (otorhinolaryngology) நிறுவனத்தின் இயக்குநராகச் சேர்ந்தார். நாட்டின் பல்வேறு பகுதிகளிலிருந்தும் காது மூக்கு தொண்ட அறுவை சிகிச்சை நிபுணர்களின் தலைமுறைகளுக்கு வழிகாட்டிய இவர், சென்னைப் பல்கலைக்கழகத்தின் தரமணியில் அடிப்படை மருத்துவ அறிவியல் நிறுவனத்தின் இயக்குநராகவும் பணியாற்றி உள்ளார். உலக சுகாதார அமைப்பின் ஆலோகசராக குறுகிய காலம் பணியாற்றியுள்ளார்.

விருதுகள்
---------

இந்திய அரசு காமேசுவரனுக்கு நாட்டின் குடிமக்களுக்கு வழங்கும் நான்காவது மிக உயரிய விருதான பத்மசிறீ விருதினை 1990ஆம் ஆண்டு வழங்கியது. இவர் 1981ஆம் ஆண்டில் மருத்துவர்களுக்காக வழங்கப்படும் உயரிய விருதான பி.சி. ராய் விருதையும் பெற்றார்.

குடும்பம்
---------

தமிழ் அறிஞர் சோமசுந்தர பாரதியின் மகள் மற்றும் பி. சி. ராய் விருது பெற்றவரான (1983) மருத்துவர் லலிதாவை, காமேசுவரன் மணந்தார். லலிதா காமேசுவரன் 1988ஆம் ஆண்டில் சென்னையில் ஆரம்பிக்கப்பட்ட தமிழ்நாடு டாக்டர் எம்ஜிஆர் மருத்துவ பல்கலைக்கழகத்தின் முதல் துணைவேந்தராக இருந்தார். இந்த தம்பதியரின் மகன், சென்னை மெட்ராஸ் ஈ.என்.டி ஆராய்ச்சி அறக்கட்டளையின் நிர்வாக இயக்குநரும் தலைமை அறுவைசிகிச்சை நிபுணருமான மோகன் காமேஸ்வரன் ஆவார். சிங்கப்பூர் தேசிய பல்கலைக்கழகத்தில் ஆங்கில பேராசிரியராக இருக்கும் சித்ரா சங்கரன் இவர்களது மகள் ஆவார்.

இறப்பு
------

98 வயதான காமேசுவரன் 26 ஜூலை 2021 அன்று காலை வயது முதிர்வின் காரணமாகக் சென்னையில் காலமானார்.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2021-06-27 அன்று மூலம் பரணிடப்பட்டது. 2021-06-27 அன்று பார்க்கப்பட்டது.
2. ↑
3. ↑
**லிட்டில் இந்தியா** சிங்கப்பூர், (ஆங்கிலம்: *Little India Singapore*), என்பது சிங்கப்பூரில், சிங்கப்பூர் ஆற்றின் (*Singapore River*) கிழக்குப் பகுதியில் அமைந்துள்ள ஒரு நகர்ப்புறப் பகுதியாகும். இந்த நகர்ப்பகுதி, சிங்கப்பூர், சைனாடவுனுக்கு (*Chinatown*) எதிரே ஆற்றுக்கு அடுத்த பக்கத்திலும், கம்போங் கிலாமுக்கு (*Kampong Glam*) வடக்கிலும் அமைந்துள்ளது.

உள்ளூர் தமிழ் மக்கள் இதனைத் **தேக்கா** (*Tekka*) என்று அழைப்பதுண்டு. தேக்கா என்பது சிங்கப்பூரின் லிட்டில் இந்தியா பகுதியில் உள்ள பேரங்காடி ஆகும். இங்கு பல்வகை உணவகங்களும், வணிகக் கடைகளும் உள்ளன. புக்கிட் தீமா சாலையும், செராங்கூன் சாலையும் இணையும் இடத்தில் அமைந்துள்ளது.

வரலாறு
------

லிட்டில் இந்தியா, கம்போங் சூலியா (*Chulia Kampong*) பகுதியில் இருந்து வேறானது. இனங்களைப் பிரித்து வைக்கும் பிரித்தானியக் கொள்கைப்படி, தமிழ் குடியேற்றவாசிகளுக்காக உருவாக்கப்பட்ட காலனியச் சிங்கப்பூரின் ஒரு பிரிவே கம்போங் சூலியா. 

இது சிங்கப்பூரின் ராபிள்சு திட்டத்தின் கீழ் (*Raffles Plan of Singapore*) உருவாக்கப்பட்டது. கம்போங் சூலியா நெருக்கடி மிக்கதாகி நிலத்துக்கான போட்டி அதிகரித்தபோது, தமிழர் பலர், இன்று லிட்டில் இந்தியா என்று அழைக்கப்படும் பகுதியில் குடியேறினர். இன்று கம்போங் சூலியா ஒரு தனிப் பகுதியாக இல்லை. 

### தமிழ் இனக் குடியிருப்புப் பகுதி

லிட்டில் இந்தியா, முன்னர் தமிழ் குற்றவாளிகளுக்கான குடியிருப்பைச் சுற்றி உருவானது. செராங்கூன் ஆற்றை அண்டி இருந்தமையால் அக்காலத்தில் கால்நடை வளர்ப்புக்கு ஏற்ற இடமாக இது இருந்ததுடன், இப்பகுதியில் கால்நடை வணிகமும் முக்கிய செயற்பாடாக விளங்கியது. 

தொடர்ந்து பல்வேறு பொருளாதார நடவடிக்கைகளும் வளர்ச்சியுற்றன. 20-ஆம் நூற்றாண்டு தொடங்கும்போது, இந்தப் பகுதி ஒரு தமிழ் இனக் குடியிருப்புப் பகுதியாகத் தெரியத் தொடங்கிவிட்டது.

இதையும் பார்க்கவும்
-------------------

2013 லிட்டில் இந்தியா கலவரம்

மேலும் காண்க
------------

* லிட்டில் இந்தியா, பிரிக்பீல்ட்ஸ்
* லிட்டில் இந்தியா, பினாங்கு
* லிட்டில் இந்தியா, மலாக்கா
* லிட்டில் இந்தியா, ஈப்போ
* லிட்டில் இந்தியா, கூலிம்

மேற்கோள்கள்
-----------

1. ↑  "Little India is a buzzing historic area that shows off the best of Singapore's Indian community, from vibrant culture to incredible shopping". *www.visitsingapore.com* (ஆங்கிலம்). 4 November 2022 அன்று பார்க்கப்பட்டது.
2. ↑  "Tekka Centre". Uniquely Singapore website.

| * பா
* உ
* தொ
மலேசியா மலேசியாவில் இனம் சார்ந்த பகுதிகள் |
| --- |
| சீனர் | 
* சைனாடவுன், திராங்கானு
* சைனாடவுன், சரவாக்
* சௌக்கிட், கோலாலம்பூர்
* காயா சாலை, சபா
* ஜொங்கர் சாலை, மலாக்கா
* பெட்டாலிங் தெரு, கோலாலம்பூர்

 |
| இந்தியர் | 
* புந்தோங், ஈப்போ
* லிட்டில் இந்தியா, பிரிக்பீல்ட்ஸ்
* டோபி காட், பினாங்கு
* லிட்டில் இந்தியா, ஈப்போ
* லிட்டில் இந்தியா, மலாக்கா
* லிட்டில் இந்தியா, பினாங்கு
* லிட்டில் இந்தியா, கூலிம்
* செந்தூல், கோலாலம்பூர்

 |
| யுரேசியர் | 
* கம்போங் செரானி, பினாங்கு
* போர்த்துகீசிய குடியிருப்பு, மலாக்கா

 |
| சயாமியர் | 
* கம்போங் சயாம், பினாங்கு

 |
**1696 ஆம் ஆண்டில் தொல்லுயிரியல்** (*1696 in paleontology*) என்ற இக்கட்டுரை 1696 ஆம் ஆண்டிலும் அதற்கு முன்னதாகவும் நிகழ்ந்த அல்லது வெளியிடப்பட்ட தொல்லுயிரியல் தொடர்பான குறிப்பிடத்தக்க கண்டுபிடிப்புகள் மற்றும் நிகழ்வுகளை பதிவு செய்கிறது. விலங்கு மற்றும் தாவர புதைபடிவங்களை ஆராய்வதன் மூலம் பூமியில் வரலாற்றுக்கு முந்தைய வாழ்க்கை வடிவங்களை ஆய்வு செய்யும் துறை தொல்லுயிரியல் அல்லது புதைபடிவ ஆய்வியல் எனப்படுகிறது. விலங்குகளின் காலடித் தடங்கள், நிலத்திலுள்ள வளைகள், மட்கிய உடல் பாகங்கள், புதைபடிவ மலம் மற்றும் இரசாயன எச்சங்கள் பற்றிய ஆய்வுகளும் இத்துறையில் அடங்கும். மனிதர்கள் ஆயிரக்கணக்கான ஆண்டுகளாகப் புதைபடிவங்களை எதிர்கொண்டு வருகின்றனர். ஒரு விஞ்ஞானமாக இத்துறையை முறைப்படுத்தப்படுவதற்கு முன்னும் பின்னும் தொல்லுயிரியல் ஒரு நீண்ட வரலாற்றைக் கொண்டுள்ளது.

டைனோசர் எலும்பின் முதல் விவரக்இ குறிப்பை வெளியிட்ட இராபர்ட் பிளாட்டு அவர் பிறந்த கிராமமான கென்ட் நகரில் உள்ள போர்டனில் இறந்தார்.

மேற்கோள்கள்
-----------

1. ↑  Farlow, James Orville; Brett-Surmann, M. K. (1999). *The Complete Dinosaur*. Bloomington, Indiana: Indiana University Press. பக். 5. பன்னாட்டுத் தரப்புத்தக எண்:9780253213136. இணையக் கணினி நூலக மையம்:37107117.
**லிஜோமோல் ஜோஸ்** (*Lijomol Jose*) ஓர் இந்திய நடிகையாவார். இவர் முதன்மையாக மலையாளம் மற்றும் தமிழ் படங்களில் தோன்றுகிறார். அவர் மிகவும் பாராட்டப்பட்ட மகேஷிண்டே பிரதிகாரம் (2016) என்ற மலையாளத் திரைப்படத்தில் அறிமுகமானார். அதைத் தொடர்ந்து *கட்டப்பனையிலே ரித்விக் ரோஷன்* (2016) , *ஹனி பீ 2.5* (2017) போன்ற படங்களில் நடித்தார். சிவப்பு மஞ்சள் பச்சை (2019) படத்தின் மூலம் தமிழில் அறிமுகமானார்.

தொழில்
------

2016 ஆம் ஆண்டில், இவர் மலையாளத் திரைப்படமான மகேசிண்ட பிரதிகாரம் திரைப்படத்தில் அறிமுகமானார். *கட்டப்பனையிலே ரித்விக் ரோஷன்* (2016) படத்தில், இவருக்கு ஒரு பெரிய பாத்திரம் வழங்கப்பட்டது. மேலும், படம் வெற்றி பெற்றது. இவரது மூன்றாவது படமான *ஹனி பீ 2.5* (2017)இல், நடிகை பாவனாவின் தனிப்பட்ட அழகுக் கலைஞராக நடித்தார். பின்னர் இவர் மம்முட்டியுடன் *ஸ்ட்ரீட் லைட்ஸ்* (2018) படத்தில் நடித்தார். அதற்கு முன் சித்தார்த்துக்கு இணையாக சிவப்பு மஞ்சள் பச்சை (2019) மூலம் தமிழ் திரைப்படவுலகில் அறிமுகமானார். 2021 ஆம் ஆண்டில், நடிகர் சூர்யாவுடன் தீதும் நன்றும், ஜெய் பீம் போன்ற தமிழ் படங்களில் தொடர்ந்து நடித்தார். ஜெய்பீம் படத்தில் செங்கேணியின் வேதனையை மாசற்ற பரிபூரணத்துடன் சித்தரித்தார்.

சொந்தட வாழ்க்கை
---------------

லிஜோமோல் ஜோஸ், அருண் ஆண்டனி ஓனிசெரில் என்பவரை 5 அக்டோபர் 2021 அன்று கேரளாவின் வயநாட்டில் திருமணம் செய்து கொண்டார்.

மேற்கோள்கள்
-----------

1. ↑  Krishnakumar, Ranjani (1 November 2021). "Jai Bhim Review: A No Holds Barred Film on Institutional Violence". 1 November 2021 அன்று மூலம் பரணிடப்பட்டது. 1 November 2021 அன்று பார்க்கப்பட்டது.
2. ↑  "Mollywood Movie Actress Lijomol Jose Biography, News, Photos, Videos".
3. ↑  S, Aravind K (30 November 2016). "Malayalis' favourite 'Soniya' signs her third". *தி டெக்கன் குரோனிக்கள்* (ஆங்கிலம்).
4. ↑  "It's the time of love, not wedding". *தி டெக்கன் குரோனிக்கள்* (ஆங்கிலம்). 30 November 2017.
5. ↑  "Many mistook me as Bhavana's touch-up girl: Lijomol".
6. ↑  Manu, Meera (27 March 2017). "Keeping fingers crossed: Lijomol Jose". *தி டெக்கன் குரோனிக்கள்* (ஆங்கிலம்).
7. ↑  Subramanian, Anupama (10 March 2019). "Lijomol forays into K'Town". *தி டெக்கன் குரோனிக்கள்* (ஆங்கிலம்).
8. ↑  "Jai Bhim Review | Lijomol Jose is Brilliant in This Pertinent Legal Drama". November 2021.
9. ↑  "Malayalam actress Lijomol Jose gets married to Arun Antony Onisseril in Wayanad, Kerala". *India Today* (ஆங்கிலம்). 6 October 2021. 2021-10-09 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் Lijomol Jose
பஞ்சாப் மாநிலத்தில் அமிர்தசரசிற்கு அருகில் ஜோடா படாக் பகுதியில் தண்டவாளங்களை ஒட்டிய பகுதியில் 2018 அக்டோபர் 19 ஆம் நாள் இரவு தசரா கொண்டாட்டங்கள் நடந்து கொண்டிருந்த போது ஏராளமான மக்கள் திரண்டிருந்தனர். அதிகமான கூட்டம் காரணமாக, சிலர் தண்டவாளங்களிலும், தண்டவாளங்களை ஒட்டிய நடைமேடைகளிலும் நின்று விழாவைக் கண்டு கொண்டிருந்த போது அந்த நேரத்தில் வந்த தொடர் வண்டியின் எச்சரிக்கை ஒலியைக் கவனிக்காத மக்களை நசுக்கியபடி சென்றது. இவ்விபத்தில் 60 பேர் பலியாகியுள்னர். மேலும் பலர் படுகாயமடைந்துள்ளனர்.

விபத்து நிகழ்ந்த விதம்
----------------------

2018 அக்டோபர் 19 அன்று ஜலந்தரிலிருந்து அமிர்தசரசை நோக்கி தொடர் வண்டி வந்து கொண்டிருந்துள்ளது. ஜோதா பதக் எனுமிடத்திற்கருகில் தசரா பண்டிகையின் முக்கிய நிகழ்வான இராவண தகனம் நிகழ்ச்சியைக் காண்பதற்காக பெரும் கூட்டம் அப்பகுதியில் கூடியுள்ளது. இட நெருக்கடி காரணமாக பலர் தண்டவாளத்திலும், இன்னும் சிலர் நடைமேடைகளிலும் நின்று வேடிக்கை பார்த்துள்ளனர். வண்டியின் எச்சரிக்கை ஒலி நிகழ்ச்சியின் போது நடந்த வாண வேடிக்கைகள் மற்றும் வெடி ஓசையின் காரணமாக, தண்டவாளம் மற்றும் நடைமேடையில் நின்றவர்களின் காதுகளில் விழவில்லை. வேகமாக வந்த வண்டி பலரை நசுக்கி விட்டுச் சென்றுள்ளது.

மேற்கோள்கள்
-----------

1. ↑
2. ↑
**நில நடுக்கவியல்** (*Seismology*) நிலநடுக்கங்களையும் புவி அல்லது கோள் போன்ற பொருட்களின் ஊடாக மீட்சி அலைகள் பரவுவதையும் அறிவியல் சார்ந்து ஆயும் துறையாகும். இத்துறையில் ஆழிப்பேரலை போன்ற நிலநடுக்கம் சார்ந்த சுற்றுச்சூழல் தாக்கங்களும் நில நடுக்கங்களுக்கு மூலமான எரிமலைகள், புவித்தட்டுக்கள், பெருங்கடல், வானியல், செயற்கை செயற்பாடுகளும் ஆராயப்படுகின்றன. இதனுடன் தொடர்புடைய துறையாக நிலவியலைக் கொண்டு பழைய நிலநடுக்கங்களை குறித்த தகவலைப் பெறும் பண்டை நிலநடுக்கவியல் உள்ளது. புவிப்பரப்பின் நகர்வை நேரத்தின் செயலாற்றியாக பதியும் கருவி நிலநடுக்கப் பதிவி ஆகும். நில நடுக்கவியல் ஆய்வில் ஈடுபடும் அறிவியலாளர் *நிலநடுக்கவியலாளர்* எனப்படுகின்றார்.

குறிப்பிடத்தக்க நில நடுக்கவியலாளர்கள்
-------------------------------------

* சார்லஸ் ரிக்டர்
* சாங் எங்

வெளி இணைப்புகள்
---------------

விக்கிமீடியா பொதுவகத்தில்,  
 ***நில நடுக்கவியல்***   
என்பதின் ஊடகங்கள் உள்ளன. 

* ஐரோப்பாan-Mediterranean Seismological Center, real-time earthquake information website.
* Seismological Society of America.
* Incorporated Research Institutions for Seismology.
* USGS Earthquake Hazards Program.
**அருணாச்சல் ஸ்கவுட்ஸ்**, இந்திய பாதுகாப்புப் படைகளில் ஒன்றான இந்தியத் தரைப்படையின் ஒரு பகுதியாகும். இதன் தலைமையிடம் வடகிழக்கு இந்தியாவில் அமைந்த அருணாச்சலப் பிரதேச மாநிலத்தில் உள்ள கிழக்கு சியாங் மாவட்டத்தின் தலைமையிடமான பாசிகாட் நகரத்திலிருந்து 30 கிலோ மீட்டர் தொலைவில் உள்ள ரியாங் எனுமிடத்தில் அமைந்துள்ளது. 2010-இல் துவக்கப்பட்ட அருணாச்சல் ஸ்கவுட்ஸ் 2 பட்டாலியன்களைக் கொண்டது. இது அசாம் இராணுவ ரெஜிமெண்டின் ஒரு பகுதியாக செயல்படுகிறது. இப்படை நிறுவியதின் முதன்மை நோக்கம் சீனாவிடமிருந்து அருணாச்சலப் பிரதேசத்தின் எல்லையை பாதுகாப்பதே. இமயமலையின் உயரமான மலைப்பகுதிகளில் போரிடக்கூடிய அருணாச்சல் ஸ்கவுட்சின் வீரர்கள் பெரும்பாலும் திபெத்தியர்கள் மற்றும் நேபாள நாட்டு கூர்க்கா இளைஞர்களைக் கொண்டு நிறுவப்பட்டதாகும். தேர்வு செய்யப்பட்ட லடாக் ஸ்கவுட்ஸ் வீரர்கள் போன்று அருணாச்சல் ஸ்கவுட்ஸ் வீரர்களுக்கு 42 வார போர்ப் பயிற்சி வழங்கப்படுகிறது.

இதனையும் காண்க
--------------

* லடாக் ஸ்கவுட்ஸ்
* சிறப்பு எல்லைப்புறப் படை

மேற்கோள்கள்
-----------

1. ↑  "First Arunachal Scouts battalion arrives in state". *The Times of India* (ஆங்கிலம்). May 2, 2012. 2020-11-03 அன்று பார்க்கப்பட்டது.
**தமிழ்த் தேசிய ஆவணச் சுவடிகள்**  பரணிடப்பட்டது 2012-01-19 at the வந்தவழி இயந்திரம் என்பது ஈழப் போராட்டம் தொடர்பாக வெளியிடப்பட்ட பல்வேறு தமிழ் ஆக்கங்களை கொண்ட இலவச எண்மிய ஆவணக் காப்பகம் ஆகும். ஈழ இயக்கங்களும் பிறரும் வெளியிட்ட பல்வேறு துண்டறிக்கைகள், கொள்கை வெளியீடுகள், உரைகள், இதழ்கள், நூல்கள் ஆகியவை இங்கு உள்ளன. எல்லாவித கொள்கை உடையோரினதும் படைப்புகள் இங்கு சேக்கப்படுகின்றன. புலிகள் மீதான விமர்சனங்கள் சிறப்பாக கவனப்படுத்தப்படுகின்றன. இத் திட்டத்தை இடதுசாரி சார்பு உடைய அமைப்பு ஒன்று புலத்தில் இருந்து மேற்கொள்ளுகிறது.

நோக்கம்
-------

"தம்மைத் தக்கவைக்க மக்களை இருட்டில் வைத்திருத்தல் தான், அன்றைய இயக்கங்கள் முதல் இன்று திடீர் மார்க்சியம் பேசுவோர் வரை கையாளும் அரசியல் உத்தி. இதை தகர்க்க, எல்லோரும் சுயமாக கற்றுக்கொள்வதும், விவாதிப்பதும், வரலாற்றை தெரிந்து கொள்வதும் அவசியம். இதற்கான எமது போராட்டமும், நீண்ட திட்டமிடல் ஊடாக, பல ஆவணங்களை திரட்டி வந்தோம்." என்று இந்த திட்ட அறிமுகம் கூறுகிறது.

வெளி இணைப்புகள்
---------------

* ஆவணங்களின் முழுப்பட்டியல் பரணிடப்பட்டது 2020-10-26 at the வந்தவழி இயந்திரம்
* www.tamilarangam.net பரணிடப்பட்டது 2012-01-19 at the வந்தவழி இயந்திரம்
ராஜேஷ் சர்மா
**ராஜேஷ் சர்மா** என்பவர் ஒரு மலையாள நாடக, திரைப்படக் கலைஞர் ஆவார். மோகன்லாலுடனும் முகேஷின் சாயாமுகி, தியேட்டர் இனிஷியேட்டிவின் சுத்தமத்தளம் தொடங்கி அறுபது நாடகங்களில் நடித்துள்ளார். கேரள சங்கீதநாடக அக்காதமியின் விருதுகளைப் பெற்றுள்ளார்.

வாழ்க்கைக் குறிப்பு
-------------------

கொல்லம் மாவட்டத்தில் ஜெயந்தசர்மாவுக்கும், ஜயலட்சுமிக்கும் மகனாகப் பிறந்தார்.. 2012 ஆம் ஆண்டு வரை 50 நாடகங்களில் நடித்துள்ளார். "என்றெ கிராமம்" என்னும் நாடகத்தினை இயக்கினார். இது டெல்லி நேசனல் ஸ்கூல் ஆப் டிராமாவில் நிகழ்த்தப்பட்டது.[1] 
கேன்ஸ் திரைப்பட விழாவில் பங்கேற்ற சைறா உட்ப குட்டிஸ்ராங்க், அன்னையும் ரசூலும் ஆகிய திரைப்படங்களில் நடித்துள்ளார்.

விருதுகள்
---------

* கேரள சங்கீதநாடக அக்காதமியின் சிறந்த நடிகருக்கான விருது (2013) - "ஸெஷன் 302 மர்டர்" [2]
* கேரள சங்கீதநாடக அக்காதமியின் விருது (2002 ) - கொல்லம் அரீனாவின் "அம்பலப்ராவ்"
* கேரள சங்கீதநாடக அக்காதமியின் துணை நடிகருக்கான விு (2010) - நீராவில் பிரகாசு கலாகேந்திரத்தின் "மக்கள்கூட்டம்"

சான்றுகள்
---------

1. ↑  கே. பி. ஜோயி (2013 அக்டோபர் 2). "விருது பெறும் நாடகம்". *தேசாபிமானி*.. பார்த்த நாள்: 2013 அக்டோபர் 2.
2. ↑  ""மத்தி" சிறந்த நாடகம் - ராஜேஷ் சர்மா நடிகர், லூசி நடிகை". 2-Oct-2013.. பார்த்த நாள்: 2013 அக்டோபர் 3.
**நிறை கடத்தி** (*perfect conductor*) அல்லது **நிறை மின்கடத்தி** (*perfect electric conductor*, PEC) என்பது தனித்துவமான பொருள் ஒன்றானது முடிவில்லா மின்கடத்தியாகவோ அல்லது பூச்சிய மின்தடையுடையதாகவோ செயல்படுவதைக் குறிக்கும். நிறை மின்கடத்தி இயற்கையாக கிடைப்பதில்லை. இவற்றின் மற்ற பண்புகளுடன் ஒப்பிடும் பொழுது மின்தடை புறக்கணிக்கத்தக்கதாக உள்ளது. உதாரணமாக, காந்தநீரியக்கவியல், மின்சுற்று வரைபடம் ஆகியன.

நிறை மின்கடத்தியின் பண்புகள்
----------------------------

* நிறை மின்கடத்தியானது பூச்சிய மின்தடையைப் பெற்றிருக்கும்.
* நிலையான காந்தப்பாயத்தைப் பெற்றிருக்கும்.

நிறை மின்கடத்திக்கும் மீக்கடத்திக்கும் உள்ள  வேறுபாடு
-----------------------------------------------------

மீக்கடத்திகள் பூச்சிய மின்தடை உடையது. மேலும் இவை மெய்சனர் விளைவு, காந்தப்பாயத்தின் சத்திச்சொட்டாக்கல் (*quantization*) போன்ற குவாண்டம் விளைவுகளை வெளிப்படுத்தும். நிறை மின்கடத்தியில் உள்ளார்ந்த காந்தப்புலம் நிலையானதாக இருக்கும். ஆனால் பூச்சியமானதாகவோ அல்லது பூச்சியமற்றதாகவோ இருக்கலாம். மீக்கடத்தியில் காந்தப்புலம் பூச்சியமாக இருக்கும்.

மேற்கோள்கள்
-----------

1. ↑  Henyey, Frank S. (1982). "Distinction between a Perfect Conductor and a Superconductor". *Phys. Rev. Lett.* **49** (6): 416. doi:10.1103/PhysRevLett.49.416. Bibcode: 1982PhRvL..49..416H.
**சசிவர்ண போதம்** என்பது மோகவதைப் பரணி என்னும் நூலின் ஒரு பகுதி. **மோகவதைப் பரணி** தத்துவராயர் நூல்களில் ஒன்று. காலம் 15ஆம் நூற்றாண்டு. பரணி நூலில் இது பேய்களுக்குத் தேவி கூறியதாக வருகிறது.

சசிவர்ண போதம் தனி நூலாகப் பல பதிப்புகள் வெளிவந்துள்ளன. வேதாந்தம் கற்போர் முதலில் இதனைக் கற்பது வழக்கமாக இருந்துவந்தது.

சூத சங்கிதை என்னும் வடநூலில் முத்திக்காண்டத்தில் கூறப்படும் செய்திகளை இது தன்னகத்தே கொண்டது. அந்நூலில் பரமேசுவரன் திருமாலுக்குச் சசிவர்ணன் கதையைச் சொல்வதாக அது வருகிறது. குருசேவையின் மகிமையை விளக்குவது.

சமசுகிருத மொழியில், **சசிவர்ணன்** எனில் வெள்ளை நிறம் கொண்டவன். *போதம்* எனில் ஞானம் எனப்பொருள். பாக எக்கியன் என்னும் அந்தணனின் மகன். எல்லா வகையான தீய செயல்களையும் செய்து நோயுற்று உழன்றான். தந்தை முயற்சியால் நல்ல குருவிடம் அருளுரை(உபதேசம்) பெற்று நல்லவனாகி வீடுபேறு அடைந்தான். 

பரணி நூலின் பகுதி ஆதலால் பாடல்கள் தாழிசைகளாக அமைந்துள்ளன. இதன் 30 பாடல்கள் 17ஆம் நூற்றாண்டில் எழுதப்பட்ட விருதாசல புராணம் என்னும் நூலின் இறுதிப் பகுதியில் சேர்க்கப்பட்டுள்ளன.

கருவிநூல்
---------

* மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, பதிப்பு 2005.
**நில அளவியல்** (Surveying) என்பது ஒரு கலை சார்ந்த அறிவியல் தொழில்நுட்பம் ஆகும். ஒரு கிடைமட்ட புவிசார் அளவில் இருந்து மற்ற இடங்களின் கிடைமட்ட நீளம் மற்றும் உயர வித்தியாசங்களை கணக்கிடும் அறிவியலாகும். இந் நில அளவியல் மூலம் முற்காலத்தில் ஸ்டோன்ஹென்ஞ் கட்டப்பட்டது.

நில அளவை கீழ்கண்டவாறு இரண்டு முறைகள் பயன்படுத்தபடுகின்றது. அவையாவன,

1. தரைமட்ட நில அளவை (Plane Survey)
2. புவிப்பெரும் பரப்பு நில அளவை (Geodetic Survey)

தரைமட்ட நில அளவை
----------------

இம்முறையில் அளக்கப்படும் அளவு முறையில் புவியின் கோள வடிவத்தைக் கணக்கில் எடுத்துகொள்வதில்லை. மேலும் இம்முறை குறைந்த நிலப்பரப்பை அளப்பதற்காகப் பயன்படுத்தபடுகின்றது. குறிப்பாக 250 சதுர கி மீ க்கு குறைவான பகுதியை அளப்பதற்காக இம்முறை பயன்படுத்தப்படுகின்றது. இம்முறையில் புவியின் கோள வடிவத்தை நேர் கிடைமட்டக் கோடாகக் கருதி, அதற்காக கீழ்கண்டவாறு மாற்றம் செய்யப்படுகின்றது,

* 18.25 கி மீ க்கு 0.1 மீ
* 53.30 கி மீ க்கு 0.3 மீ
* 91.00 கி மீ க்கு 0.5 மீ

வீதம் பயன்படுத்தப்படுகின்றது. மேலும் புவியின் கோள வடிவத்திற்கும், கிடைமட்ட கோட்டிற்கும் இடைப்பட்ட கோண அளவு 195.5 கி மீ க்கு ஒரு விநாடி என்று யூகிக்கப் படுகின்றது.

புவிப்பெரும் பரப்பு நில அளவை
----------------------------

இம்முறையில் அளக்கப்படும் நில அளவையானது புவியின் கோள வடிவத்தினை கணக்கிடப்படுகின்றது. இம்முறை திரிகோண நில அளவை (Trigonometric Survey) என்றும் அழைக்கப்படுகின்றது. இம்முறை மற்ற முறைகளை காட்டிலும் துல்லியமானதாகும். 250 சதுர கி மீ க்கு அதிகமான நிலப்பரப்பை அளப்பதற்கு இம்முறை பயன்படுத்தபடுகின்றது.

மேற்கோள்கள்
-----------

1. ↑  Johnson, Anthony, *Solving Stonehenge: The New Key to an Ancient Enigma*. (Thames & Hudson, 2008) ISBN 978-0-500-05155-9
2. ↑  Hong-Sen Yan & Marco Ceccarelli (2009), *International Symposium on History of Machines and Mechanisms: Proceedings of HMM 2008*, Springer, p. 107, ISBN 1-4020-9484-1
**நில உறை** (*land cover*) என்பது புவியின் மேற்பரப்பில் உள்ள இயற்கை பொருட்களைக் குறிப்பதாகும். நிலஉறை என்பது புல்வெளிகள், மரங்கள், பயன்படாத நிலம், நீர் போன்றவற்றை உள்ளடக்கியது. சூழ்நிலையியலாளர் பிரடரிக் எட்வர்டு கிளமெண்ட் புவிஉறை என்ற பதத்தை தாவர வளர்ச்சியின் காரணமாகப் பயன்படுத்தினார்.:52 இதை நிலமேலாண்மைத் துறை தொடர்ந்து பயன்படுத்தி வருகிறது..

நிலஉறை பற்றிய தகவலைப் பெற இரண்டு முதன்மை வழிமுறைகள் உள்ளன. அவைகள் நில அளவு ஆய்வு மற்றும் தொலைதூர உணர்வு படங்களைப் பகுத்தாய்வு செய்தல் போன்றவையாகும்.

நிலஉறை அல்லது நிலஉள்ளடக்கு என்பது நிலப்பயன்பாட்டிலிருந்து வேறுபட்டது. நிலப்பயன்பாடு என்பதை "மக்கள் சமூக பொருளாதார செயல்பாடுகளுக்கு எவ்வாறு நிலத்தைப் பயன்படுத்துகின்றனர்" என்று விவரிக்கலாம். நகர பயன்பாடு மற்றும் விவசாய நிலப்பயன்பாடு என நிலப்பயன்பாட்டை இருவகையாகப் பிரிக்கலாம். ஒருசில இடங்களில் மாற்றுநிலப்பயன்பாடு மற்றும் பல்வகை நிலப்பயன்பாடு காணப்படுகிறது. நிலப்பயன்பாடு/ நிலஉறை என்ற இணை குறித்தும் அதன் தொடர்பு குறித்தும் ஃபிஷ்சர் என்பவர் 2005-ம் ஆண்டு நிலப்பயன்பாடு மற்றும் நிலஉறை –முரண்படுதல் (அ) நிரப்பி என்ற நூலில் குறிப்பிட்டுள்ளார்.

மேற்கோள்கள்
-----------

1. ↑  Makers of American Botany, Harry Baker Humphrey, Ronald Press Company, Library of Congress Card Number 61-18435
2. ↑  "Susitna MOA Earth Cover Classification" (PDF). *BlM-Alaska Technical Report 44*. Bureau of Land Management. September 2002. 2015-09-23 அன்று மூலம் (PDF) பரணிடப்பட்டது. 15-06-2015 அன்று பார்க்கப்பட்டது. Check date values in: `|accessdate=` (உதவி)
பௌலிங் பந்தும், பின்களும்
**பத்துப்பின் பௌலிங்** (Ten-pin bowling) என்பது போட்டியிட்டு விளையாடும் ஒரு விளையாட்டு ஆகும். இதிலே, பந்து உருள்வதற்குரிய ஒடுங்கிய, நீளமான தளம் ஒன்றின் ஒரு முனையில் அடுக்கப்பட்டுள்ள பத்துப் *பின்*களில், முடிந்த அளவு கூடிய *பின்*களைப் பந்தை உருட்டி விழுத்துவதற்கு, விளையாடுபவர்கள் முயற்சிப்பர். விளையாடுபவர்கள், ஒவ்வொரு தடவை விளையாடும்போதும், பத்துப் பின்களையும் ஒரே உருட்டலில் விழுத்துவதையே நோக்கமாகக் கொண்டிருப்பர். எனினும் ஒவ்வொருவருக்கும் ஒரு தடவையில் இரண்டு உருட்டல்களுக்கு அனுமதி உண்டு.

இவ்விளையாட்டு, ஐக்கிய இராச்சியத்திலும், ஐக்கிய அமெரிக்காவிலும் மிகவும் பிரபலமானது. இவ்விளையாட்டுக்கு உதவியான தொழில் நுட்பத்தின் வளர்ச்சியுடன், இவ்விளையாட்டுக்கான மக்கள் ஆதரவும் பெருகி வந்தது. இதனால் மேற்குறிப்பிட்ட இரண்டு நாடுகளிலும், வேறெந்த விளையாட்டையும் விட பங்குபெறல் வீதம் (participation rate) கூடுதலாக உள்ள விளையாட்டு இதுவேயாகும். இவ்விரு நாடுகளிலும், பௌலிங் விளையாட்டுக்கான தேசிய கட்டுப்பாட்டு அமைப்புகள் உள்ளன. இவை இவ்விளையாட்டுக்குரிய விதிமுறைகள் மற்றும் நடைமுறைகள் முதலியவற்றைக் கட்டுப்படுத்தி வருகின்றன.

விளையாடல்
---------

Lanes in a ten-pin bowling alley
பத்துப்பின் பௌலிங்கின் ஒரு விளையாட்டு, பத்துச் சுற்றுக்களைக் கொண்டது. இந்த ஒவ்வொரு சுற்றும், சட்டகம் (frame) என அழைக்கப்படுகின்றது. அடுக்கப்பட்டுள்ள பத்துப் பின்களையும் அடித்து வீழ்த்துவதற்கு ஒவ்வொரு சட்டகத்திலும் இரண்டு சந்தர்ப்பங்கள் வழங்கப்படுகின்றன. ஒரே உருட்டலில் பத்துப் பின்களையும் வீழ்த்தினால், அது *அடி* (strike) எனப்படும். அவ்வாறன்றிச் சில பின்களோ அல்லது முழுவதுமோ எஞ்சியிருப்பின் இரண்டாவது சந்தர்ப்பத்தில் அவற்றை முழுமையாக வீழ்த்த முயலலாம். அவ்வாறு இரண்டாவது சந்தர்ப்பத்தில் முழுவதும் வீழ்த்தப்பட்டால், அது *ஸ்பெயர்* (spare) எனப்படும். இவ்வாறு எல்லாப் பின்களையும் வீழ்த்தினால், ஊக்கப் புள்ளிகள் (bonuses) வழங்கப்படும். ஒன்றுக்கு மேற்பட்டவர்கள் விளையாடும்போது, ஒவ்வொரு சட்டகத்தையும் ஒருவர் பின் ஒருவராக விளையாடுவர். பத்தாவது சட்டகத்தில் விளையாடுபவர் புள்ளி பெறும் விதத்தைப் பொறுத்து மேலதிகமான ஒரு சந்தர்ப்பத்துடன் மூன்று உருட்டல்களுக்கான வாய்ப்புக்கள் கிடைக்கக்கூடும்.

பத்துப் பின்கள் அடுக்கப்படும் முறை
தற்காலத்தில் பெரும்பாலும், ஒவ்வொரு உருட்டலின் முன்னும், பின்கள் தன்னியக்கமாகவே பொறிகள் மூலம் அடுக்கப்படுகின்றன. ஒவ்வொரு சட்டகமும் தொடங்கும்போது பத்துப் பின்களும் முழுமையாக அடுக்கப்பட்டிருக்கும். அடுக்கும் முறையும், அவற்றை எண்களினால் குறிக்கும் முறையும் அருகிலுள்ள படத்தில் காட்டப்பட்டுள்ளன.
**நில ஆமை** (*Tortoise*) என்பது ஆமை வரிசையைச் சேர்ந்த விலங்குக் குடும்பம் ஆகும். இதுவே உலகில் நீண்ட காலம் வாழும் நில விலங்கு ஆகும். பெரும்பாலான நில ஆமை இனங்கள் சராசரியாக 80 முதல் 100 ஆண்டுகள் வரை வாழ்கின்றன.

வாழ்க்கை சுழற்சி
----------------

பெரும்பாலான நில ஆமை இனங்கள் 1 முதல் 2 முட்டைகள் வரை மட்டுமே இடுகின்றன. எனினும் சில அரிய நேரங்களில் 20 முட்டைகளும் மேல் இடுகின்றன. பெரும்பாலான இனங்கள் நீண்ட காலம் முட்டைகளை அடைகாக்கின்றன. அவற்றின் சராசரியான அடைக்காக்கும் காலம் 100 முதல் 160 நாட்கள் வரை இருக்கும். இரவுப் பொழுதில் முட்டையிட்ட பிறகு பெண் ஆமைகள் அவற்றை மணல், மண் மற்றும் கரிமப் பொருள் ஆகியவற்றைக் கொண்டு மூடிவிடுகின்றன. முட்டைகளுக்கு எந்த பாதிப்பும் ஏற்படாத நிலையில், அதன் இனத்தைப் பொறுத்து, குஞ்சு பொரிக்க 60 முதல் 120 நாட்கள் வரை ஆகும். அடைக்காக்கும் காலம் முடிவுற்ற பிறகு முழுமையாக வளர்ச்சியடைந்த ஆமைக்குஞ்சுகள் தங்கள் பற்களை பயன்படுத்தி முட்டையை உடைத்துக்கொண்டு வெளிவரும். பிறகு அவை தனியாக வாழப் பழகத் தொடங்கும். முதல் மூன்று முதல் ஏழு நாட்கள் வரை பனிக்குடப்பையில் இருந்து பெற்ற சத்துக்கள் ஆமைக்குஞ்சுக்களுக்கு உயிர்வாழ உதவுகின்றன. அவை உணவு தேடி செல்வதற்கான வலிமை மற்றும் நகரும் தன்மை ஆகியவற்றைப் பெற்ற பிறகு உணவு தேடிச் செல்கின்றன. தனக்கு தேவையான ஊட்டச்சத்துக்களைப் பெறுவதற்காக புழுக்கள் மட்டும் பூச்சி குடம்பிகள் ஆகியவற்றை உண்கின்றன.

நில ஆமைகள் உலகின் அதிக ஆயுட்காலம் கொண்ட விலங்கினம் ஆகும். இவற்றில் சில ஆமைகள் 150 வயது வரை வாழ்பவையாக கருதப்படுகின்றன.இதன் காரணமாக சீனா போன்ற நாடுகளில் இவை ஆயுளைக் குறிக்கும் சின்னமாகக் கருதப்படுகின்றது. இதுவரை பதிவு செய்யப்பட்டவைகளில் மிகப் பழமையான விலங்கான து'இ மலிலா என்ற நில ஆமை, 1777ஆம் ஆண்டு பிறந்தவுடன் ஜேம்ஸ் குக் என்ற பயணி ஒருவரால் தொங்கா அரச குடும்பத்திற்கு பரிசாக வழங்கப்பட்டது. அந்த ஆமை மே 19, 1965ஆம் ஆண்டு தன் 188 வயதில் இயற்கைக் காரணங்களால் உயிரிழந்தது. எனவே இது 226 ஆண்டுகள் வாழ்ந்த அனாகோ என்ற கொய் மீனுக்கு அடுத்தபடியாக உலகில் நீண்ட காலம் வாழ்ந்த முதுகெலும்பி ஆகும்.

மேற்கோள்கள்
-----------

1. ↑  Highfield, Andy. "Tortoise egg incubation". Tortoisetrust.org. 2009-04-07 அன்று பார்க்கப்பட்டது.
2. ↑  Moon, J. C.; McCoy, E. D.; Mushinsky, H. R.; Karl, S. A. (2006). "Multiple Paternity and Breeding System in the Gopher Tortoise, *Gopherus polyphemus*". *Journal of Heredity* **97** (2): 150–157. doi:10.1093/jhered/esj017. பப்மெட்:16489146. .
3. ↑  "Tortoise Believed to Have Been Owned by Darwin Dies at 176". Associated Press via FOXNews. 2006-06-26. Archived from the original on July 1, 2006.CS1 maint: unfit url (link)
4. ↑  Barton, Laura (2007-04-12). "Will You Still Feed Me...". *The Guardian* (London).. பார்த்த நாள்: 2013-01-08.
அரசறிவியலில், **நிறைவேற்றுப் பிரிவு** என்பது, அரசொன்றின் அன்றாட நிர்வாகத்தைக் கவனித்துக்கொள்ளும் அதிகாரமும் பொறுப்பும் கொண்ட அவ்வரசின் ஒரு பிரிவாகும். அதிகாரத்தை அரசின் வெவ்வேறு பிரிவுகளுக்குப் பகிர்ந்து கொடுப்பது என்பது "அதிகாரப் பிரிப்பு" என்னும் மக்களாட்சியின் மைய எண்ணக்கரு ஆகும்.

பல நாடுகளில் அரசு என்பது நிறைவேற்றுப் பிரிவையே குறிக்கிறது. அரசின் பல்வேறு அதிகாரக்கள் ஒருவரிடமே குவிந்திருக்கும் வல்லாண்மை முறை, முழுமையான முடியாட்சி போன்ற சர்வாதிகார ஆட்சி முறைகளில், நிறைவேற்றுப் பிரிவு என்று தனியாக ஒன்று இருப்பதில்லை. ஏனெனில் சம அளவான அதிகாரங்களைப் பகிர்ந்து கொள்ளும் வெவேறு அரசின் பிரிவுகளுக்கான தேவை எதுவும் இருப்பதில்லை.

அதிகாரப் பிரிப்பு என்பது அரசின் அதிகாரத்தை நிறைவேற்றுப் பிரிவுக்கு வெளியே பகிர்வதற்காக ஏற்படுத்தப்பட்ட ஒரு முறையாகும். வரலாற்றில் பல முறை நிகழ்ந்ததுபோல் அரசுத்தலைவர்கள் கொடுங்கோன்மை ஆட்சி நடத்துவதைத் தவிர்த்து மக்களின் தனிமனித சுதந்திரத்தைப் பாதுகாப்பது இப் பகிர்வின் ஒரு நோக்கமாகும். நிறைவேற்று அதிகாரிக்குச் சட்டங்களை ஆக்கும் அல்லது அவற்றை விளக்கும் அதிகாரமோ பொறுப்போ கிடையாது. சட்டங்களை ஆக்கும் அதிகாரமும் பொறுப்பும், சட்டவாக்க சபைக்கும், அதனை விளக்கும் அதிகாரமும் பொறுப்பும் நீதித் துறைக்கும் உரியது. சட்டவாக்கசபையினால் ஆக்கப்படுவனவும், நீதித்துறையால் விரித்து விளக்கப்படுவனவுமான சட்டங்களை நிறைவேற்றுவதே நிறைவேற்றுப் பிரிவின் பங்களிப்பு ஆகும்.
இலங்கையிலுள்ள பல்கலைக்கழகங்களுக்கு மாணவர்களை அனுமதிக்க 2001ம் ஆண்டு முதல் **நியமப் புள்ளி** (*Standard Score* அல்லது *Z-Score*) முறையே அமுல்படுத்தப்படுகின்றது. 2000ம் ஆண்டுக்கு முன்னர் பல்கலைக்கழக மானிய ஆணைக்குழு மாணவர்களுடைய உயர்தரப் பரீட்சையில் மொத்தப்புள்ளிகளை அடிப்படையாக வைத்து அவர்களைப் பல்கலைக்கழகத்திற்கு அனுமதித்தது. இம்முறையில் எந்தவொரு பாடப்புள்ளியும் மற்றைய பாடப்புள்ளிகளுடன் ஒப்பிடப்படுவதில்லை. 

ஆனால், இன்று மாணவர்கள் வெவ்வேறு பாடங்களில் பெறும் புள்ளிகள் ஒப்பிடப்பட்டே நியமப் புள்ளி பெறப்படுகிறது. ஒரு மாணவன் ஒவ்வொரு பாடத்திற்கும் சம புள்ளி பெற்றாலும்கூட ஒவ்வொரு பாடத்திலும் பெறப்படும் புள்ளிகள் சமனாகாது. ஏனெனில், ஒவ்வொரு வினாத்தாளினதும் தராதரம் ஒன்றிலிருந்து ஒன்று முரண்பட்டது. இவ்வேறுபாடுகளை நீக்கி வேறு வினாத்தாள்களின் மொத்தப்புள்ளிகளைச் சமன் செய்வதற்காகவே பல்கலைக்கழக ஆணைக் குழுவினால் இந்த முறை அறிமுகப்படுத்தப்பட்டது. இத்தெரிவு முறை பல நாடுகளில் நடைமுறையில் உள்ளமை குறிப்பிடத்தக்கதாகும்.

கணிப்பு முறை
------------

இசட் - பெறுமதி என்பது ஓரலகு நியம விலகலுக்கு குறித்தவொரு புள்ளிக்கும் பரம்பலின் இடைப் பெறுமானத்திற்கும் இடையிலான வெறுபாடாகும்.

{\displaystyle z={x-\mu \over \sigma }}
இங்கு 

*x* - மாணவன் பெற்ற புள்ளி;
*μ* - குறித்த பாடத்தில் புள்ளிகளின் இடைப் பெறுமானம்;
*σ* - பாடத்திற்கான நியம விலகல்.
ஒரு மாணவன் பெற்ற வெவ்வேறு பாடத்தின் மொத்தப் புள்ளியை நியமப்படுத்தி ஒரு நிலைப்படுத்துவதற்காக சர்வதேச ரீதியில் ஏற்றுக் கொள்ளப்பட்ட முறை Z – புள்ளி ஆகும். இது ஒரு அடிப்படை நியமப் புள்ளி ஆகும். 

இலங்கையில் Z – புள்ளி (Z SCORE) புள்ளிமுறை பல்கலைக்கழக அனுமதிக்காக வெட்டுப்புள்ளி பயன்பட்டாலும்கூட, Z– புள்ளி (Z SCORE) என்பது புள்ளிவிபரவியல் சம்பந்தப்பட்ட ஒரு கணிப்பீட்டு முறையாகும். பல விடயங்களில் இதன் பயன்பாடு பெறப்பட்டு வருகின்றது. 

இலங்கையில் பல்கலைக்கழக அனுமதிக்கு இம்முறை பொருத்தமற்றது என ஒரு சாராரும், பொருத்தமானது என ஒரு சாராரும் இன்றுவரை பலதரப்பட்ட கருத்துக்களை முன்வைத்து வருகின்றார்கள் என்பது குறிப்பிடத்தக்கது.
அ தி மு க பொதுச் செயலாளர் ஜெயலலிதா மீது கொடைக்கானல் பிளசண்ட் ஸ்டே ஹோட்டல் ஊழல் வழக்கில் குற்றத்தை உறுதி செய்து நீதிமன்றம் தீர்ப்பு வழங்கியதை அடுத்து அக்கட்சித் தொண்டர்கள் 2000ஆம் ஆண்டு பிப்ரவரி 2ஆம் தேதி நடத்திய ஓர் ஆர்ப்பாட்டத்தின்போது, 45 மாணவ மாணவிகள், இரண்டு ஆசிரியர்கள் சென்றுகொண்டிருந்த பேருந்து ஆர்ப்பாட்டக்காரர்களால் தீவைக்கப்பட்டது.

இச்சம்பவத்தில் கோயமுத்தூரில் உள்ள தமிழக வேளாண் பல்கலைக்கழக மாணவிகளான கோகிலவாணி, காயத்ரி, ஹேமலதா ஆகியோர் உயிரிழந்தனர்.

உச்சநீதிமன்றம் தீர்ப்பு
-----------------------

முக்கியக் குற்றவாளிகளுக்கு கீழ் நீதிமன்றம் வழங்கியிருந்த மரண தண்டனைத் தீர்ப்பை 2007 ஆம் ஆண்டு சென்னை உயர்நீதிமன்றம் உறுதிசெய்திருந்தது. நீதிபதிகள் ஜி.எஸ்.சிங்வி மற்றும் பி.எஸ்.சௌஹான் அடங்கிய உச்சநீதிமன்ற பெஞ்ச் 2010ஆம் ஆண்டு உயர்நீதிமன்றத் தீர்ப்பை மேன்முறையீட்டில் உறுதி செய்திசெய்தது.

இந்த வழக்கில் வேறு இருபத்து ஐந்து பேருக்கு 2 மாதங்கள் முதல் 2 வருடங்கள் வரையிலான சிறைத் தண்டனையும் விதிக்கப்பட்டது.

அரசியல் சாசன அமர்வு
-------------------

தூக்குத்தண்டனை குற்றவாளிகள் 3 பேரும் தங்களது மனுவை 2 நீதிபதிகளைக் கொண்ட அமர்வு விசாரித்தது ஏற்புடையதல்ல என்றும், எனவே தங்களுக்கு விதிக்கப்பட்ட தூக்குத்தண்டனையை குறைக்கக்கோரி மனு தாக்கல் செய்திருந்தனர். தாக்கல் செய்த மனுவை, 5 நீதிபதிகள் கொண்ட அரசியல் சாசன அமர்வுக்கு மாற்றி உச்ச நீதிமன்றம் உத்தரவிட்டது. 

 
விக்கிசெய்தியில்
***தர்மபுரி பேருந்து எரிப்பு: மூவரின் மரண தண்டனையை உச்சநீதிமன்றம் உறுதிப்படுத்தியது***
தொடர்பான செய்திகள் உள்ளது.

பரவலர் ஊடகங்களில்
-----------------

கல்லூரி எனும் தமிழ்த் திரைப்படத்தில் இச்சம்பவத்தை அடிப்படையாகக் கொண்ட காட்சி இடம் பெற்றது.

மேற்கோள்கள்
-----------

1. ↑  "Constitution Bench to decide validity of death sentence". The Hindu. 28 மே 2015 அன்று பார்க்கப்பட்டது.
2. ↑  "தர்மபுரி பேருந்து எரிப்பு வழக்கு: தூக்கை எதிர்க்கும் மனு அரசியல் சாசன அமர்வுக்கு மாற்றம்!". விகடன். 28 மே 2015 அன்று பார்க்கப்பட்டது.
3. ↑  "தர்மபுரி பஸ் எரிப்பு வழக்கு விசாரணை அரசியல் சாசன அமர்வுக்கு மாற்றம் சுப்ரீம் கோர்ட்டு உத்தரவு". தினத்தந்தி. 28 மே 2015 அன்று பார்க்கப்பட்டது.
Military unitவார்ப்புரு:SHORTDESC:Military unit
**மான்கற்ரன் திட்டம்** (மான்ஹாட்டன் திட்டம்; *Manhattan Project*) என்பது முதல் அணு குண்டை உருவாக்க மேற்கொள்ளப்பட்ட திட்டம் ஆகும். இரண்டாம் உலகப் போரின் போது (1931-1946) ஐக்கிய அமெரிக்க தலைமையில் ஐக்கிய இராச்சியம், கனடா ஆகிய நாடுகள் இணைந்து இந்த திட்டத்தை நிறைவேற்றின. இந்த திட்டம் நடைபெற்ற இடமான மன்ஹாட்டன் அமெரிக்காவின் பெரிய நகரமனான நியூ யோர்க்கின் ஒரு பகுதி ஆகும்.

நாசி படைத்துறை அணு ஆயுதம் தொடர்பாக ஆய்வு செய்வதாக பயந்து, இந்த திட்டம் தொடங்கியது. 1939 ஒரு சிறு ஆராய்ய்சி திட்டத்தில் இருந்து தொடங்கி, பின்னர் இந்த திட்டத்தில் 130,000 நபர்களை பணியாற்றினார்கள். இதற்கு $2 பில்லியன் (24 பில்லியான் - 2008) செலவு ஏற்பட்டது. இந்த திட்டதை அமெரிக்க படைத்துறை நிர்வாகித்தது, அமெரிக்க இயற்பியலாளர் ஜெ. இராபர்ட் ஓப்பன்ஹீமர் வழிநடத்தினார்.

இந்த திட்டத்தின் விளைவாக ஆகஸ்ட் 6, 1945 இல் முதல் அணுகுண்டு ஜப்பானிய நகரமான ஹிரோஷிமா மீது வீசப்பட்டது. இதில் 140, 000 மக்கள் இறந்தார்கள், பல்லாயிரக்கணக்கானோர் காயமடைந்தனர். இரண்டாவது அணுகுண்டு ஆகஸ்ட் 8, 1945 அன்று ஜப்பானிய நகரமான நாகசாகி மீது வீசப்பட்டது. இதில் 39,000 மக்கள் இறந்தார்கள், 25,000 மக்கள் காயமடைந்தனர்.
**மன்சூர் அலி கான் படோடி** *(Mansoor Ali Khan Pataudi,* சனவரி 5 1941 - செப்டம்பர் 23, 2011.), இந்தியத் துடுப்பாட்ட அணியின் துடுப்பாட்டக்காரர். களத்தடுப்பிலும் இவரின் பணி குறிப்பிடத்தக்கது. இவர் 45 தேர்வுத் துடுப்பாட்டப் போட்டிகளிலும், 310 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இந்தியத் தேசிய அணியினை இவர் 1961 – 1975 ஆண்டுகளில் பிரதிநிதித்துவப் படுத்தியுள்ளார். இவர் பட்டோடியின் ஒன்பதாவது மற்றும் கடைசி நவாப் ஆக 1971ல் 26வது சட்டதிருத்தம் மூலம் அரசர்களின் உரிமை ஒழிக்கப்படும் வரை இருந்தார். இவர் துடுப்பாட்டம் ஆடத்தொடங்கிய சிறிது காலத்திலேயே மகிழுந்து விபத்தொன்றில் வலது கண் பார்வையை இழந்தார். பெரும்பாலான ஆட்டங்களை இடது கண் பார்வையை கொண்டே ஆடினார். இறக்கும் வரை இவரே இந்தியாவின் குறைந்த வயதில் அணியின் தலைவர் என்ற சிறப்பை கொண்டிருந்தார். இந்தியாவின் முதல் தேர்வுத்துடுப்பாட்ட வெற்றி இவரின் தலைமையில் 1968ல் நியூசிலாந்துக்கு எதிராக பெறப்பட்டது.

மேற்கோள்கள்
-----------

1. ↑  Former India captain MAK Pataudi passes away
2. ↑  'Captaincy has not changed... only the pressures have...'
3. ↑  Barbadose by dose பரணிடப்பட்டது 2011-09-26 at the வந்தவழி இயந்திரம் SPORTSTAR Vol. 25 :: No. 18 :: May. 04 - 10, 2002
4. ↑  "Legendary cricketer Mansur Ali Khan Pataudi passes away". *The Times of India*. 22 September 2011.. பார்த்த நாள்: 22 September 2011.
**மனோன்மணீயம்** என்பது ஒரு நாடக நூல் ஆகும். தமிழில் தோன்றிய நாடக இலக்கியங்களில் முதன்மையாக இது போற்றப்படுகிறது. முழுவதும் செய்யுள் நடையிலேயே அமைந்துள்ள இந்நூல் பேராசிரியர் பெ. சுந்தரம் பிள்ளையால் எழுதிப் பாரதிதாசன் பிறந்த ஆண்டான 1891-இல் வெளியிடப்பட்டது. 

லிட்டன் பிரபு என்னும் ஆங்கிலேயர் எழுதிய "இரகசிய வழி" (*The se​cret way*) எனும் நூலைத் தழுவி மனோன்மணீயத்தை ஓர் இன்பியல் (*comedy*) நாடகமாக இதனை எழுதியுள்ளார் சுந்தரம்பிள்ளை. வரலாற்றுத் தொடர்புடையது போன்றும் தமிழ்நாட்டில் நிகழ்ந்தது போன்றும் எழுதப்பட்டுள்ள ஒரு கற்பனைப் புதினம் ஆகும்.

வரலாறு
------

1855-ஆம் ஆண்டு பிறந்த சுந்தரனார் 1877-78-இல் நெல்லையில் கோடகநல்லூர் சுந்தரசுவாமிகளிடம் பிரம்ம கீதை, சூதசம்ஹிதை, பெருந்திரட்டு ஆகியவை காட்டும் அத்வைத சிந்தனைகளைக் கற்றறிந்தார். அதனால் "பரமாத்துவித" என்ற வேதாந்த ஞானத்தை உணர்ந்தார். தத்துவராயர் முறைப்படுத்திய பரமாத்துவித வேதாந்தத்தையே உட்பொருளாக வைத்து மனோன்மணீயம் நாடகத்தை எழுதினார். பன்னிரண்டு ஆண்டுகளுக்கு மேலாக இதனை எழுதினார். உ.வே.சாமிநாதையரிடம் கொடுத்துத் திருத்தங்கள் செய்து கொண்டார்.

இந்த நாடகம், பல்கலைக் கழகப் பாடநூலாகவும் கற்பிக்கப்பட்டது. அத்தோடு இந்த நூலில் இடம் பெற்றுள்ள "நீராருங் கடலுடுத்த நிலமடந்தை" என்ற பாடல் தமிழ்த்தாய் வாழ்த்தாகத் தமிழகம், மற்றும் அனைத்துத் தமிழர் வாழும் இடங்களில் ஒலிக்கிறது.

பதிப்புகள்
----------

பேராசிரியர் எஸ். வையாபுரிப்பிள்ளை அவர்கள் 1922-ஆம் ஆண்டில் இதனை மீள்பதிப்பித்தார்.

மேற்கோள்கள்
-----------

1. ↑  மனம் கவரும் மனோன்மணீயம்
[*தொடர்பிழந்த இணைப்பு*], கவிஞர் மா. உலகநாதன், தினமணி, ஏப்ரல் 11, 2010
2. ↑  
	* "மனோன்மணீயம்" சுந்தரனார், முனைவர் கி. முப்பால்மணி, தினமணி
3. ↑  மதுரைத்திட்டத்தில் எஸ். வையாபுரிப்பிள்ளையின் "இலக்கிய தீபம்"

வெளி இணைப்புகள்
---------------

* s:ta:மனோன்மணீயம்

* மதுரைத்திட்டத்தில் மனோன்மணீயம்
**சரபங்கா ஆறு** (*Sarabanga River*) என்பது இந்திய மாநிலமான, தமிழ்நாட்டின், சேலம் மாவட்டத்தில் ஓடும் ஒரு ஆறாகும். இந்த ஆறின் மூலமானது சேர்வராயன் மலை ஆகும். 

சரபங்கர் என்ற ஒரு முனிவர் தாம் செய்த தீவினைக்குப் பரிகாரம் தேடுவதற்காக, இதன் கரையிலிருந்து தவமியற்றிய காரணத்தால் இந்த ஆறு இப்பெயர் பெற்றது என்பர். ஓமலூரில் இரண்டு ஓடைகள் ஒன்று சேர்ந்து இந்த ஆறு உருவாகிறது. அவ்﻿வோடைகள் இரண்டும் கீழ் ஆறு, மேல் ஆறு என்று உள்ளூர் மக்களால் அழைக்கப்படுகின்றன. கீழ் ஆற்றைப் பெரியாறு என்றும் அழைப்பர். இது சேர்வராயன் மலையிலுள்ள ஏற்க்காட்டில் தோன்றுகிறது. இவ்வாறு ஏற்க்காட்டில் அமைந்துள்ள ஏரியில் தோன்றி, கிளியூர் அருவியில் தாவிக்குதித்து, மேற்கே திரும்பி ஓமலூரை நோக்கி ஓடுகிறது.

மற்றாேர் ஆறாகிய மேல் ஆறு சேர்வராயன் மலையின் தென்சரிவில் தோன்றிக் காடையாம்பட்டி மலைப் படுகையின் வழியாக ஓடிவருகிறது. பட்டிப்பாடி ஆறு, பறியன் குழி ஆறு, கூட்டாறு, காட்டாறு எனப் பல பெயர்கள் இதற்கு வழங்குகின்றன. இருப்புப் பாதையைக் கடந்தவுடன் இவ்வாறு தெற்கு நோக்கித் திரும்பியோடிப் பெரியாற்றில் கலக்கிறது. இவ்விதமாக இவ்விரண்டு ஆறுகளால் உண்டாக்கப்பட்ட சரபங்க நதி இடைப்பாடி, குமாரபாளையம் ஆகிய ஊர்களுக்கு அண்மையிலுள்ள பல ஏரிகளை நிரப்புகிறது.

மேலும் இந்த ஆறு சேலத்தில் டேனிஷ்பேட்டை கிராமத்தின் விவசாய நீர்ப்பாசனத்தின் தேவையை நிறைவேற்றுகிறது. பின்னர் இந்நதி ஓமலூர், தோப்பூர்,சின்னப்பம்பட்டி, தாதாபுரம், எடப்பாடி, செட்டிப்பட்டி, பெருமாச்சிப்பாளையம், தேவூர் வழியாக பாய்கிறது. பிறகு அண்ணாமார் கோவில் அருகே காவேரி ஆற்றில் இணைகிறது. ஆற்றின் குறிக்கே பல தடுப்பு அணைகள் உள்ளன. மேலும் இந்த நதியானது நல்லவீரன் காடு பகுதியில் உள்ள மக்களின் வாழ்வாதாரமாக திகழ்கிறது. ஓமலூர் பகுதியில் உள்ள இந்த ஆற்றின் கரையில் அமைந்துள்ள கோட்டை மாரியம்மன் மற்றும் கோட்டை பெருமாள் கோவில் மிகவும் பிரசித்தி பெற்றும் வரலாற்று சிறப்பு வாய்ந்ததாகவும் திகழ்கிறது. அதேபோல் இன்நதிக்கரையில் தாதாபுரம் பகுதியில் அமைந்துள்ள சொக்கநாச்சியமமன் மிகவும் சக்திவாய்ந்த மற்றும் பிரஸ்த்தி பெற்ற அம்மனாகவும் திகழ்கிறது. நதிக்கரையில் ஏழு சிவாலயங்கள் உள்ளது.[]

மேற்கோள்கள்
-----------

1. 1 2  "தமிழகத்தில் குறிஞ்சி வளம், நூல், கவிஞர் முருகு சுந்தரம், பக்கம், 13-50". பழனியப்பா பிரதர்ஸ். 17 நவம்பர் 2020 அன்று பார்க்கப்பட்டது.

* Salem District profile 2014 - RIVERS பரணிடப்பட்டது 2017-12-15 at the வந்தவழி இயந்திரம்
**மன்சூர் அகமது மாலிக்கு** (*Manzoor Ahmad Malik*) பாக்கித்தான் நாட்டைச் சேர்ந்த ஓர் ஓய்வுபெற்ற நீதிபதியாவார். 2009 ஆம் ஆண்டில் லாகூர் உயர் நீதிமன்ற நீதிபதியாகச் சேர்ந்த இவர் 2015 ஆம் ஆண்டில் உச்ச நீதிமன்ற நீதிபதியாக உயர்த்தப்பட்டார். அகமது மாலிக்கு தனது நீதிபதி தொழில் வாழ்க்கையில் சுமார் 50,000 வழக்குகளை விசாரித்து தீர்ப்பளித்ததாக அறிவித்து 2021 ஆம் ஆண்டில் பணியிலிருந்து ஓய்வு பெற்றார். குறிப்பாக இவர் குற்றவியல் நீதித்துறை தொடர்பான வழக்குகளுக்காக நன்கு அறியப்பட்டார். ஓய்வு பெறுவதற்கு முன்பு மனநலம் பாதிக்கப்பட்ட கைதிகளின் மரணதண்டனையை நிறுத்துவதற்கு மன்சூர் அகமது மாலிக்கு ஒரு தீர்ப்பை வழங்கினார். பாக்கித்தான் நாட்டின் பஞ்சாப் நகரத்தைச் சேர்ந்த இவர் இலவச சட்ட உதவி சங்கத்தையும் நிறுவினார்.

மேற்கோள்கள்
-----------

1. ↑  "SC's Justice Manzoor Malik retiring today". *The Express Tribune* (ஆங்கிலம்). 2021-04-30. 2021-07-21 அன்று பார்க்கப்பட்டது.
2. ↑  Iqbal, Nasir (2021-05-01). "AGP wants judiciary's powers regulated to enforce rights". *DAWN.COM* (ஆங்கிலம்). 2021-07-21 அன்று பார்க்கப்பட்டது.
3. ↑  "Pakistan Supreme Court bars execution of inmates with mental disorder" (in en-IN). *The Hindu*. 2021-02-10. .
4. ↑  "Services rendered by Justice Manzoor Ahmad Malik recognised by the UN". *BaaghiTV English* (ஆங்கிலம்). 2021-04-30. 2021-07-21 அன்று பார்க்கப்பட்டது.
**அணியியல்** என்பது ஒரு இயற்றமிழ் இலக்கண நூல் ஆகும்.   

இது ஒரு தனி நூலாகவோ, அல்லது ஒரு நூலின் பகுதியாகவோ இருக்கவேண்டும். 

அணியியல் என்னும் பெயரைச் சொல்லி அதிலிருந்து இரண்டு நூறுப்பாக்களை அடியார்க்கு நல்லார் தம் சிலப்பதிகார உரையில் மேற்கோள் காட்டியுள்ளார். 

அடியார்க்கு நல்லார் மேற்கோள்
1
உரையும் பாட்டும் விரவியும் வருமே 
2
உதாரம் என்பது ஓதிய செய்யுளில்
குறிப்பின் ஒருபொருள் நெறிப்படத் தோன்றல் 
தண்டியலங்காரம் கையாளல்
மேலே கண்ட இரு நூற்பாக்களும் தண்டியலங்காரத்தில் காணப்படுகின்றன. 

12ஆம் நூற்றாண்டு நூலான தண்டியலங்காரம் அடியார்க்கு நல்லார் காலத்துக்கு முந்தியது. அந்நூல் எடுத்தாண்டுள்ள அணியியல் நூற்பாக்கள் தண்டியலங்காரத்துக்கும் முந்தியவை.

பிற குறிப்பு
தண்டியலகார உரை, யாப்பருங்கல விருத்தியுரை அகிய நூல்களும் ‘அணியியல்’ நூலைக் குறிப்பிடுகின்றன.

கருவிநூல்
---------

* மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, பாகம் 2, 2005

அடிக்குறிப்பு
-------------

1. ↑  சிலப்பதிகாரம் உரைபெறு கட்டுரை மேற்கோள்
2. ↑  சிலப்பதிகாரம் மனையறம்படுத்த காதை அடி 26-27
3. ↑  தண்டியலங்காரம் பொதுவணியியல் நூற்பா 11, 21
புதுச்சேரி ஒன்றிய பிரதேசத்தில் இருக்கும் புதுச்சேரி மாவட்டத்தில்,வடக்கு வருவாய் கோட்டத்தில் இருக்கும் உழவர்கரை வட்டத்தில் இருக்கும் ஒரு தட்டாஞ்சாவடி வருவாய் கிராமத்தில் இருக்கும் ஒரு சிற்றூர் ஆகும். மேலும் உழவர்கரை நகராட்சி கீழ் வரும் நகராட்சி வார்டகளில் ஒன்று ஆகும் 
இவ்வூரில் ஒரு மேல்நிலை நீர் தேக்க தொட்டி ,அரசு ஆரம்ப பள்ளி ,அரசு உயர்நிலை பள்ளி ,அரசு அங்கன்வாடி மையம் ,அரசு நியா விலை கடை உள்ளது.
ஒவ்வொரு வாரமும் வெள்ளிக்கிழமையும் இவ்வூரில் கால்நடை சந்தை நடப்பது வழக்கமாகும் .1973 ஆம் ஆண்டு புதுச்சேரி அரசின் பொருளாதாரம் மற்றும் புள்ளிவிவரம் இயக்ககம் நடத்திய திட்ட அரசியின் மூலம் ஒவ்வொரு வாரமும் 300 கால்நடை சந்தைப்படுத்தப்படுகிறது என்பது அறியப்பட்டது.இந்த சந்தைக்கு புதுச்சேரி பகுதியில் உள்ள 42 கிராமங்களிலும் தென்னாற்காடு பகுதியின் 37 கிராமங்களில் இருந்தும் விலங்குகள் விற்பனைக்கு கொண்டுவரப்பட்டன.

புவியமைப்பு
-----------

இவ்வூரின் அமைவிடம் 11.939568° N 79.77°E ஆகும். 

| நகராட்சி வார்டு  | 1991 -மக்கள் தொகைக் கணக்கெடுப்பு | 2001-மக்கள் தொகைக் கணக்கெடுப்பு | 2011-மக்கள் தொகைக் கணக்கெடுப்பு |
| --- | --- | --- | --- |
| தருமாபுரி | 3096 | 4725 | 8666 |

மேற்கோள்கள்
-----------

* 
* பரணிடப்பட்டது 2017-02-03 at the வந்தவழி இயந்திரம்
* 

1. ↑
2. ↑
**ராபர்ட் பேட்லி சிம்ப்சன்** (Robert Baddeley Simpson (பிறப்பு: பிப்ரவரி 3, 1936) நியூ சவுத் வேல்ஸ், மேற்கு ஆஸ்திரேலியா மற்றும் ஆஸ்திரேலியத் துடுப்பட்ட அணிக்காக விளையாடிய முன்னாள் துடுப்பாட்ட வீரர் ஆவார். 1963/64 முதல் 1967/68 வரை தேசிய அணியின் தலைவராகவும், மீண்டும் 1977-78ல். இவர் ஆஸ்திரேலிய அணியின் பயிற்சியாளராகவும் இருந்தார். இவர் *பாபி* அல்லது *சிம்மோ* என்றும் அழைக்கப்படுகிறார். 

சிம்ப்சன் வலது கை மட்டையாளர் மற்றும் பகுதி நேர நேர்ச்சுழல் பந்து வீச்சாளராக இருந்தார். ஓய்வுபெற்ற பத்து வருடங்களுக்குப் பிறகு, உலகத் தொடர் கிரிக்கெட்டின் சகாப்தத்தில் ஆஸ்திரேலியாவின் தலைவராக 41 வயதில் விளையாடிய போது பரவலாக அறியப்பட்டார்.

முதல் தரத் துடுப்பாட்டம்
------------------------

1952 ஆம் ஆண்டில் நியூ சவுத் வேல்ஸ் அணி சார்பாக அணிக்கு எதிரான துடுப்பாட்ட போட்டியில் இவர் அறிமுகமானபோது இவரின் வயது 13 ஆகும். நடித்தர மட்டையாளராக அந்தப் போட்டிகளில் இவர் அறிமுகமானார். இதற்கு முன்பாக இவர் 12 முதல் தரப் போட்டிகளில் மட்டுமே விளையாடி இருந்தார் என்பது குறிப்பிடத்தக்கது. தனது அணியின் சக வீரர்களை முதன்முறையாக பார்த்த போது அணியின் துணைத் தலைவரான ஆர்தர் மோரிஸ் இவரது அணையாடை எங்கே என கேட்டுள்ளார். விளையாடும் போது இவரது வயது 16 ஆண்டுகள் 854 நாட்கள் இதன் மூலம் அந்த அணி சார்பாக விளையாடிய இளைய துடுப்பாட்ட வீரர்கள் பட்டியலில் இரண்டாம் இடத்தைப் பெற்றார். முதலிடத்தில் இருந்த இயான் கிரெய்க் என்பவரை விட இவ்வாறு மூன்று மாதங்கள் இவர் மூத்தவர் ஆவார். அந்த போட்டியின் முதல் ஆட்டப் பகுதியில் 44 ஓட்டங்களையும் இரண்டாவது ஆட்டப் பகுதியில் 8 ஓட்டங்கள் எடுத்திருந்தார் இரண்டு ஆட்டப் பகுதிகளிலும் இவர் இறுதிவரை ஆட்டமிழக்காமல் இருந்தார். அந்தப் போட்டியில் பந்து வீச்சில் ஜான்சன் என்பவரது இலக்கினை தனது முதல் இலக்காகக் கைப்பற்றினார். 

தெற்கு ஆத்திரேலியத் துடுப்பாட்ட அணிக்கு எதிரான அடுத்த போட்டியில் இவர் 69 ஓட்டங்களை எடுத்தார். 1953- 54 ஆம் ஆண்டுகளில் உள்ளூர் போட்டிகளில் மட்டுமே விளையாடினார். அந்த சமயத்தில்  உள்ளூர் போட்டிகளில் நியூ சவுத் வேல்ஸ் துடுப்பாட்ட அணி மிக வலிமையான அணிகளில் ஒன்றாகக் கருதப்பட்டது.அந்தத் தொடரின் முதல் போட்டி தவிர மற்ற இரு போட்டிகளிலும் நியூ சவுத் வேல்ஸ் வெற்றி பெற்றது. இவர்களின் மட்டையாளர்கள் மிகவும் திறமையானவர்களாக  இருந்தனர். அதனால் சில வேளைகளில் மட்டுமே மட்டையாடும் வாய்ப்பு இவருக்குக் கிடைத்தது. மொத்தமாக இவர் ஆறு ஆட்டப் பகுதிகளில் மட்டுமே விளையாட இவருக்கு வாய்ப்பு கிடைத்தது. 58 மற்றும் 42 ஓட்டங்களை அதிகபட்சமாக இவர் எடுத்திருந்தார் .அந்தத் தொடரில் இவர் மொத்தமாக 147 ஓட்டங்களை எடுத்திருந்தார். மேலும் பந்துவீச்சில் 14 இலக்குகளை கைப்பற்றினார். ஒரு போட்டியில் 38 ஓட்டங்களை விட்டுக்கொடுத்து நான்கு இலக்குகளை கைப்பற்றினார் .மேலும், மூன்றாவது போட்டியில் 88 ஓட்டங்களை விட்டுக் கொடுத்து இரண்டு இலக்குகளை கைப்பற்றினார். இந்த இரு போட்டிகளிலும் நியூ சவுத் வேல்ஸ் அணி வெற்றி பெற்றது.

சான்றுகள்
---------

1. ↑  Haigh, p. 190.
2. ↑  Haigh, p. 191.
3. ↑  Haigh, p. 28.
4. ↑  Robinson, p. 265.
5. ↑  "Player Oracle RB Simpson". CricketArchive. 14 May 2009 அன்று பார்க்கப்பட்டது.
6. ↑  "Player Oracle RB Simpson". CricketArchive. 14 May 2009 அன்று பார்க்கப்பட்டது.
7. ↑  "Player Oracle RB Simpson". CricketArchive. 14 May 2009 அன்று பார்க்கப்பட்டது.
8. ↑  "Player Oracle RB Simpson". CricketArchive. 14 May 2009 அன்று பார்க்கப்பட்டது.
மாந்தனின் மேற்தாடையின் குழைப்பதிவு. பற்களின் நான்கு வகைகளையும் இப்படத்தில் காணலாம். முன்வெட்டும்ப் பல், புலிப்பல், முன் கடைவாய்ப்பல், கடைவாய்ப்பல். மூன்றில் இரண்டு கடைவாய்ப்பற்கள் படத்தில் உள்ளன.
**பல்லின் வகையடுக்கு** (*Dentition*) என்பது வாயில் உள்ள பல்லின் வளர்சியையும், பற்களின் நான்கு வகையான பல்லினது தோற்றங்களையும் அவற்றின் எண்ணிக்கை அமைப்பு முதலியவற்றையும் குறிக்கும்.

பாலூட்டிகளில், மிகச்சிறுபான்மையான, நான்கு குடும்பங்களில் உள்ள, விலங்குகள் தவிர மற்ற எல்லாவற்றுக்கும் நான்கு வகையான பற்கள் உள்ளன. ஒவ்வொரு வகைக்கும் ஒரு குறிப்பிட்ட எண்ணிக்கையே பெருமம் (அதிக எல்லை) ஆகும். விதி விலக்கான பாலூட்டி உயிரின குடும்பம் அல்லது வரிசைகள்: (1) பாலூட்டியாயினும் முட்டையிடும், ஒற்றைக் கழிவாய் விலங்கு எனப்படும் மோனோட்ட்ரீம்(monotremes), (2) அசையாக் கரடி, எறும்புண்ணி, ஆர்மடில்லோ ஆகையன அடங்கிய செனார்த்தரன்(xenarthrans), (3) செதிள் எறும்புண்ணிகள் எனும் பாங்கோலின்(pangolins), (4) நீர்வாழ் திமிங்கிலம், ஓங்கில்கள் அடங்கிய செட்டாசியன்(cetaceans ) வரிசை ஆகிய நான்காகும். உயிரினங்களில் பலவகையான பற்கள் கொண்டிருந்தால் அவற்றை பல் வகைப்பன்மை அல்லது பல் எயிற்றுமை (எயிறு = பல்) (heterodont) கொண்டவை என்றும், அப்படி இல்லாதவற்றை பல் வகையொருமை அல்லது எயிற்றொருமை கொண்டவை என்றும் கூறுவர். 

நான்கு வகையான பற்கள் முன்வெட்டிப் பல், நாய்ப்பல், முன்கடைவாய்ப் பல், கடைவாய்ப்பல். 

ஒவ்வொரு வகையான பற்களிலும் எத்தனை பற்கள் ஒவ்வொரு தாடையிலும் ஒரு பக்கத்தில் (இடத்திலோ, வலத்திலோ) உள்ளன என்பதை ஒரு "பல் வாய்பாடு" ஆக ஓர் அட்டவணையில் எழுதிக் காட்டுவது மரபு. ஆகவே வாயில் உள்ள மொத்த பற்கள் இந்த அட்டவணையில் உள்ளவற்றை இரண்டால் பெருக்கினால் (இரண்டு பக்கத்திற்கும், இடம், வலம்) வருவதாகும். ஒவ்வொரு பக்கத்துக்கும், முதலில் முன் வெட்டிப்பற்களும், அடுத்ததாக நாய்ப்பற்களும் (புலிப்பற்களும்), மூன்றாவதாக முன்கடைவாய்ப் பற்களும், கடைசியாக நான்காவதாக கடைவாய்ப்பற்களும் குறிப்பிடுவது வழக்கம். எடுத்துக்காட்டாக, "பல் வாய்பாடு" மேற்தாடைக்காக 2.1.2.3 என்று குறித்திருந்தால், அந்த விலங்குக்கு 2 முன் வெட்டிப் பற்களும், 1 புலிப்பல்லும், 2 முன்கடைவாய்ப்பற்களும், 3 கடைவாய்ப்பற்களும் ஒரு பக்கத்தில் (இடப்பக்கம் அல்லது வலப் பக்கம்) உள்ளன என்று பொருள். 

வயது வந்த *(adult)* மாந்தர்களுக்கான பல் வாய்பாடு:

| **பல் வகையடுக்கு** |
| --- |
|  **2.1.2.3** |
| **2.1.2.3** |

பூனைகளுக்கான பல் வாய்பாடு:

| **பல் வகையடுக்கு** |
| --- |
|  **3.1.3.1** |
| **3.1.2.1** |

உசாத்துணை
---------

Adovasio, J. M. and David Pedler. "The Peopling of North America." North American Archaeology. Blackwell Publishing, 2005. p. 35–36.

வெளி இணைப்புகள்
---------------

* Colorado State's Dental Anatomy Page பரணிடப்பட்டது 2006-08-24 at the வந்தவழி இயந்திரம்